|
హోం మంత్రిత్వ శాఖ
|
భారత రాష్ట్రపతి ద్రౌపది ముర్ము పౌర సత్కారం కింద వివిధ రంగాల్లో విశేష కృషి చేసినందుకుగాను పద్మ పురస్కారాలు ప్రదానం చేశారు. ఈ మేరకు తెలంగాణకు చెందిన శ్రీ కమలేష్ డి.పటేల్ కు పద్మభూషణ్ పురస్కారం అందజేశారు.
అదేవిధంగా డాక్టర్ మోదడుగు విజయ్ గుప్తా , డాక్టర్ హనుమంతరావు పసుపులేటి , డాక్టర్ బండి రామకృష్ణా రెడ్డి లకు పద్మశీ అవార్డు ప్రదానం చేశారు.
భారత రాష్ట్రపతి శ్రీమతి ద్రౌపది ముర్ము ఇవాళ ఇక్కడ నిర్వహించిన పౌర సత్కార కార్యక్రమంలో భాగంగా వివిధ రంగాల్లో విశేష కృషిచేసిన అవార్డు విజేతలకు పురస్కార ప్రదానం చేశారు. ఈ మేరకు తెలంగాణకు చెందిన శ్రీ కమలేష్ డి.పటేల్ కు పద్మభూషణ్ పురస్కారం అందజేశారు. అలాగే డాక్టర్ మోదడుగు విజయ్ గుప్తా , డాక్టర్ హనుమంతరావు పసుపులేటి , డాక్టర్ బండి రామకృష్ణా రెడ్డి లకు పద్మశీ పురస్కారం ప్రదానం చేశారు.
పురస్కార గ్రహీతల జీవిత విశేషాలు.. ఆయా రంగాల్లో వారి కృషిపై సంగ్రహావలోకనం:
- శ్రీ కమలేష్ డి.పటేల్కు ఆధ్యాత్మిక రంగంలో సేవలకుగాను పద్మభూషణ్పురస్కార ప్రదానం.
శ్రీ కమలేష్ డి.పటేల్
- శ్రీ కమలేష్ డి.పటేల్ ‘దాజీ’గా సుప్రసిద్ధులు... ‘హార్ట్’ఫుల్’నెస్’ ఉద్యమ వ్యవస్థాపకులైన ఆయన, శ్రీ రామచంద్ర మిషన్ 3వ అధ్యక్షుడుగానూ, సహజమార్గ ధ్యానం విధానం గురు పరంపరలో 4వ గురువుగానూ బాధ్యతలు నిర్వర్తిస్తున్నారు. ఆధ్యాత్మిక అన్వేషణలో ఉన్నవారికి ఈ విధానం కింద ‘ప్రాణాహుతి’ పేరిట ప్రత్యేక పద్ధతిలో శిక్షణ ఇస్తారు. ఈ విధానాన్ని నేడు ప్రపంచంలోని 160కిపైగా దేశాల్లో కోట్లాదిమంది అనుసరిస్తున్నారు.
- గుజరాత్లోని గ్రామీణ ప్రాంతంలో 1956 సెప్టెంబరు 28న శ్రీ పటేల్ జన్మించారు. చిరు ప్రాయంలోనే ఆయన శాస్త్ర విజ్ఞానంతోపాటు ఆధ్యాత్మికతపైనా ఆసక్తి ప్రదర్శించారు. ఆయన బి.ఫామ్తోపాటు 1980లో ఎం.ఫామ్  కూడా పూర్తిచేశారు. కళాశాల విద్యాభ్యాసం చేస్తుండగానే 1976 సెప్టెంబరులో సహజమార్గ ధ్యానం విధానానికి ఆయన శ్రీకారం చుట్టారు. అనంతరం 1977లో ఆధ్యాత్మిక మార్గదర్శి బాబూజీ మహారాజ్ను కలుసుకున్నారు. కళాశాల చదువు పూర్తయ్యాక ఆయన అమెరికాలోని న్యూయార్క్ నగరం చేరుకున్నారు. తన విద్యార్హతకు న్యాయం చేస్తూ అక్కడ విజయవంతమైన ఫార్మసీ శృంఖలాన్ని ఆయన నిర్మించారు. మరో్వైపు ధ్యానంపై తన ఆసక్తిని కొనసాగిస్తూ ‘హార్ట్’ఫుల్’నెస్’ ఉద్యమంలో మరింత చురుకైన పాత్ర పోషించారు.
- ఆ క్రమంలోనే 2014 డిసెంబరు 20న శ్రీ పటేల్ ‘హార్ట్’ఫుల్’నెస్’ ఉద్యమ ఆధ్యాత్మిక అధిపతిగా బాధ్యతలు స్వీకరించారు. సైన్స్-ఆధ్యాత్మిక విద్యార్థిగా ఈ రెండింటినీ వీలైనంత ఎక్కువ మందికి చేరువు చేసేలా నిరంతర పరిశోధనలు చేస్తూనే ఉన్నారు. ఈ పరిణామం ఆన్లైన్ ధ్యానం తరగతులు నిర్వహించే స్థాయికి.. అంటే- ‘హార్ట్’ఫుల్’నెస్’ అనువర్తనం  రూపకల్పనకు దారితీసింది. ఇది అన్వేషకులను ఎప్పుడైనా, ఎక్కడైనా ప్రపంచంలోని ఏ ప్రాంతంలోగల శిక్షకుడితోనైనా అనుసంధానించగలదు. ఈ క్రమంలో భారత్సహా వివిధ దేశాల్లోని అనేక నగరాల్లో పెద్ద ఎత్తున ధ్యాన ఉత్సవాలు నిర్వహించబడ్డాయి. అలాగే ధ్యాన కేంద్రాలు-ఆశ్రమాలు, పాఠశాలలు-కళాశాలలు, ప్రభుత్వ కార్యాలయాలు-ప్రైవేటు సంస్థలు, ఆస్పత్రులు, సాయుధ దళాలు తదితర అన్ని స్థాయులలోనూ సాధారణ ధ్యాన కార్యక్రమాలు నిర్వహించబడుతుంటాయి. అంతేకాకుండా ఆయన ‘కన్హా శాంతి వనం’ ఏర్పాటు చేశారు. ఇది ప్రపంచంలోనే అతిపెద్ద ధ్యాన కేంద్రం మాత్రమేగాక ‘హార్ట్’ఫుల్’నెస్’ అంతర్జాతీయ ప్రధాన కార్యాలయ నిలయంగా మారింది. ఆయన ఇప్పుడు ‘హార్ట్’ఫుల్’నెస్’ యోగా అకాడమీ, ‘హార్ట్’ఫుల్’నెస్’ వృక్ష పరిరక్షణ కేంద్రం, ‘హార్ట్’ఫుల్’నెస్’ శ్రేయో కేంద్రం తదితరాలను కూడా ప్రారంభించారు. కేంద్ర/రాష్ట్ర, స్థానిక ప్రభుత్వాలు, రైతులు-భాగస్వాముల సహకారంతో ప్రపంచవ్యాప్త హరిత విస్తరణ విప్లవానికి మార్గనిర్దేశం చేస్తున్నారు. ఆయన రచించిన మూడు పుస్తకాలు- “ది ‘హార్ట్’ఫుల్’నెస్’ వే; డిజైనింగ్ డెస్టినీ, ది విస్డమ్ బ్రిడ్జ్” ప్రపంచవ్యాప్తంగా విశేష పాఠకాదరణ పొందాయి.
- శ్రీ పటేల్కు శ్రీ వేంకటేశ్వర విశ్వవిద్యాలయం 2018లో గౌరవ డాక్టరేట్ ప్రదానం చేసింది. అలాగే 2020లో ప్రియదర్శిని అకాడమీ ‘రామకృష్ణ బజాజ్ మెమోరియల్ గ్లోబల్ అవార్డు’తో ఆయనను సత్కరించింది. మరోవైపు వివిధ వాణిజ్య ప్రచురణకర్తలు, సంస్థలు “భారతదేశపు అత్యంత ప్రశంసాపాత్రుడైన నాయకుడు, నిశ్శబ్ద విప్లవ మార్గదర్శి” వంటి సత్కారాలను అందుకున్నారు. ఆయన మార్గదర్శకత్వంలో నడిచే కన్హా శాంతివనం మూడేళ్ల నుంచీ “ది ప్రైడ్ ఆఫ్ తెలంగాణ, హరిత హారం పురస్కారాలతోపాటు ‘ఇండియన్ గ్రీన్ బిల్డింగ్ కౌన్సిల్’ ప్లాటినం అవార్డులు అందుకుంది.